கேள்வி: அரியநாத முதலியார் - படைமுதலி பட்டம் பற்றி நீங்கள் என்ன அறிந்துள்ளீர்கள்?
பதில்: பீஜப்பூர் சுல்தான் விஜயநகரப் பேரரசு மீது படையெடுத்து வந்தான். போர்க்களத்தில் சல்மத்கான் என்பவன் கிருஷ்ண தேவராயர் குறிவைத்து தாக்க அவரை நெருங்கியபோது, அரியநாதர் அந்த வீரனுடன் யுத்தம் செய்து அவனை அவனது படையோடு துரத்தி அடித்து, தம் மன்னர்தான் வெற்றிவாகை சூடப் பேருதவியாக விளங்கினார். அரியநாதரின் இந்த செயலை மன்னர் பாராட்டி, அவருக்கு ''படைமுதலி'' என்னும் பட்டத்தைத் தந்து, அவரைப் படைத் தளபதியாக்கி அமைச்சருக்கு உரிய தகுதியையும் வழங்கினார். அன்றைய நாள் முதலாக அரியநாதர் தளவாய் அரியநாத முதலியார் என்னும் சிறப்புப் பெயரால் அழைக்கப்பட்டதோடு, அவரது வழிவந்த மரபின் மக்களும் தம் இயற்பெயரோடு ''முதலியார்'' என்னும் அப் பட்டப்பெயரையும் இணைத்துக்கொள்ள, அந்த ''விருதுப் பெயர்'' காலப்போக்கில் இனப்பெயராக வழங்கப்பட்டு வருகிறது.[https://groups.google.com/forum/#!msg/mintamil/CUKBCP8aFoQ/wq-ntpH5hlQJ "இராவ் சாகிப்" வெள்ளக்கால் ப.சுப்பிரமணிய முதலியார்] பின்னாளில் தன்னைக் காணவந்த மெய்ப்பேடு முதியவருக்கு தன சொத்தில் கால் பங்கை வழங்க முன் வந்தாலும், முதியவர் வேண்டுதல்படி வீடு, வாசல் செல்வம் என்று எல்லாம் அளித்து மகிழ்ந்தார். விரைவில் பாண்டிய நாட்டிற்கு தன் அரசப் பிரதிநிதியாக விசுவநாத நாயக்கர் அமைச்சராக அரியநாதரையும் கிருஷ்ண தேவராயர் நியமித்தார்.